Umbes täpselt 18 aastat hiljem (21.06.1940) rebiti Eesti riigilipp Pika Hermanni tornist maha ning asendati punalipuga. Saksa okupatsiooniperioodil võis rahvussümboolikat kasutada, aga mitte riigilipuna. 21. septembril 1944 lehvis sinimustvalge mõne tunni Pika Hermanni tornis, järgneva poolsajandi vältel oli rahvusvärvide kasutamine võrdsustatud kuriteoga. Riigilipu tagasitulek märkis taaskord võõrvõimu lõppu ja iseseisva Eesti  naasmist. Nüüd heiskame sinimustvalge uhkelt vabariigi sünnipäeval, võidupühal, taasiseseisvumispäeval ning veel 13 lipupäeval.